Upmix on äänen käsittelyyn liittyvä menetelmä, jonka tarkoituksena on lisätä äänikanavien määrää luomalla nykyisestä audiodatasta uusia kanavia.
Yleensä upmixing tarkoitta stereoäänen muuntamista 5.1-ääneksi, mutta mistä tahansa kanavamäärän lisäämisestä voidaan käyttää termiä upmix.
Äänikanavien lisääminen tapahtuu analysoimalla nykyistä äänisignaalia ja luomalla sitten uudet kanavat. Koska operaatio perustuu pitkälti hyvään arvaukseen, ei upmixattu ääni pärjää alkuperäiselle monikanavaäänelle.
Operaation voi toteuttaa ohjelmallisesti tai suoraan laitteiston avulla. Tunnetuimmat toteutukset ovat Creativen äänikorteista tuttu Creative Multi-Speaker Surround (CMSS) sekä Dolbyn Pro Logic.